The Show

"The Show" (בעברית: "המופע") הוא סינגל שהוקלט על ידי הלהקה הדנית Reddi. הוא יצא לאור ב-10 בפברואר 2022, בהוצאת חברת התקליטים יוניברסל מיוזיק גרופ. נבחר לייצג את דנמרק באירוויזיון 2022, שהתקיים בטורינו, איטליה. ב-27 באוגוסט 2021 פתחה רשות השידור הדנית את תקופת הגשת השירים לוועדה המקצועית. היא הסתיימה ב-29 באוקטובר, ולאחר מכן התחילה מלאכת סינון השירים. מספרם צומצם לשמונה, והם יצאו לאור ב-10 בפברואר 2022. שמונה שירים התחרו בערב אחד, שבסופו נקבע הזוכה באמצעות שתי מערכות הצבעה. בראשונה, שלושת השירים שקיבלו את מירב הנקודות העפילו לשלב הבא באירוע. היא שילבה את ההצבעות לפני המופע, שנקלטו ב-28 בפברואר עד 4 במרץ, וההצבעות שהוזנו במשדר על ידי הקהל. במערכה השנייה אופסו כל נתוני ההצבעות. הצופים יכלו להצביע באמצעות הודעת SMS או ביישומון Melodi Grand Prix. בשלב הראשון העפיל "The Show" לתלת-קרב של גמר הקדם הדני לאירוויזיון במקום השני. השיר "Hallelujah" של להקת Conf3ssions הגיע בשלב זה למקום הראשון, אולם בתלת קרב הפסיד ל-"The Show" בהפרש של חמישה אחוזי הצבעה. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי דנמרק תופיע בחלק השני של חצי הגמר הראשון. לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. דנמרק הופיעה כמדינה ה-12, לאחר קרואטיה ולפני אוסטריה. ב-10 במאי 2022 ביצעה REDDI את "The Show" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 13 עם 55 נקודות. סרטון השיר "The Show" באתר יוטיוב Bodin Selberg, Jonas Frithjof (2021-08-27). "Indsend din sang til Dansk Melodi Grand Prix 2022". dr.dk (בדנית). DR. נבדק ב-2021-08-27. "Sådan stemmer du med Grand Prix-appen". dr.dk (בדנית). DR. 2022-02-09. נבדק ב-2022-02-10. Ellegaard, Christian (2022-02-10). "Kendte navne, nye stjerner og overraskende comebacks: Her er deltagerne i Dansk Melodi Grand Prix 2022". dr.dk (בדנית). DR. נבדק ב-2022-02-10. "Denmark: 'Melodi Grand Prix' 2022 songs revealed 🇩🇰". Eurovision.tv (באנגלית בריטית). EBU. 2022-02-10. נבדק ב-2022-02-10. "ESC 2022: Dänemark ist Reddi für "The Show"". Eurovision.de (בגרמנית). 6 במרץ 2022. נבדק ב-6 במרץ 2022. {{cite web}}: (עזרה) Carros, David (5 במרץ 2022). "Denmark: Reddi wins DMGP 2022 with its song "The Show"". ESCplus (באנגלית בריטית). נבדק ב-5 במרץ 2022. {{cite web}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 "ChartBase-Hitlister". ChartBase.dk. נבדק ב-14 באפריל 2022. {{cite web}}: (עזרה) "Top-Charts 100 Single 2022-09". Top-Charts. נבדק ב-29 במרץ 2022. {{cite web}}: (עזרה)